joelniklaus/EU_Wikipedias huggingface dataset:
Αλέξανδρος Δεληγιαννίδης

Ο Αλέξανδρος Δεληγιαννίδης (Φάτσα Πόντου, 23 Νοεμβρίου 1914 - Θεσσαλονίκη, 12 Απριλίου 1969) ήταν Έλληνας οδοντίατρος και πολιτικός, που υπηρέτησε ως βουλευτής Πιερίας με την ΕΡΕ από το 1956 ως το 1964.

Βιογραφία 
Η οικογένειά του (ο πατέρας του ονομαζόταν Νικόλαος και η μητέρα του Άννα Σιονακίδου) εγκαταστάθηκε στην Κατερίνη μετά το 1923. Σπούδασε στην Οδοντιατρική Σχολή του Πανεπιστημίου των Αθηνών (αποφοιτήσας το 1939) και μετά τη στρατιωτική του θητεία (υπηρέτησε ως έφεδρος αξιωματικός στην Ήπειρο) άσκησε το επάγγελμα του οδοντιάτρου. Εξελέγη ταμίας στο πρώτο Δ.Σ. του Οδοντιατρικού Συλλόγου Κατερίνης, στον οποίο υπηρέτησε λίγο αργότερα και ως πρόεδρος.
Εξελέγη για πρώτη φορά με την ΕΡΕ στις εκλογές του 1956. Επανεξελέγη βουλευτής στις εκλογές του 1958 και του 1961, όπως και στις εκλογές του 1963. Στις τελευταίες εκλογές συγκέντρωσε 4.360 ψήφους (με ΕΡΕ-Κ.Π.) και εξελέγη βουλευτής. Στις εκλογές του 1964 δεν κατάφερε να επανεκλεγεί, καθώς περιορίστηκε στις 3.450 ψήφους.

Κατά τα πρώτα χρόνια της χούντας αντιμετώπιζε προβλήματα υγείας (λόγω καρκίνου) και υποβλήθηκε σε εγχείριση στο νοσοκομείο "Ευαγγελισμός". Απεβίωσε στη Θεσσαλονίκη το Μέγα Σάββατο του 1969 και κηδεύτηκε ανήμερα του Πάσχα  στην Ευαγγελική Εκκλησία της συμπρωτεύουσας. Ήταν παντρεμένος με τη Σοφία Αθανασιάδη, με καταγωγή από τα Λακκώματα Καστοριάς και απέκτησαν 1 κόρη και 3 εγγόνια.

Παραπομπές 

Βουλευτές εκλεγμένοι με την ΕΡΕ
Βουλευτές Πιερίας
Χρύσανθος Λαζαρίδης

Ο Χρύσανθος Λαζαρίδης (γεννημένος στη Νέα Υόρκη, 15 Ιουνίου 1954) είναι Έλληνας δημοσιογράφος, μαθηματικός, οικονομολόγος και στρατηγικός αναλυτής. Είναι βασικός και έμπιστος σύμβουλος του πρώην πρωθυπουργού Αντώνη Σαμαρά, καθημερινός συνομιλητής και λογογράφος του, και αναφέρεται ως το «δεξί του χέρι».

Στις εκλογές του 2012 εξελέγη βουλευτής, έχοντας συμπεριληφθεί στο ψηφοδέλτιο Επικρατείας της Νέας Δημοκρατίας.

Βιογραφικό
Γεννήθηκε στη Νέα Υόρκη το 1954. Σε νεαρή ηλικία εντάχθηκε στην Αριστερά. Επίσης από νωρίς είχε μεγάλη εκτίμηση στα μαθηματικά, μελετώντας τον Κουρτ Γκέντελ. Συμμετείχε ενεργά στον αγώνα κατά της χούντας ως φοιτητής του Οικονομικού της Νομικής και ήταν κορυφαίο μέλος της Συντονιστικής Επιτροπής κατά την εξέγερση του Πολυτεχνείου. Συνελήφθη από την χούντα Ιωαννίδη λόγω της συμμετοχής του στα γεγονότα του Πολυτεχνείου, βασανίστηκε στο ΕΑΤ-ΕΣΑ και παρέμεινε κρατούμενος στις φυλακές μέχρι την πτώση της χούντας το καλοκαίρι του 1974. Υπέστη πολύ σκληρά βασανιστήρια και ξυλοδαρμούς από τους άνδρες της ΕΣΑ και νοσηλεύτηκε σε κρίσιμη κατάσταση στην «Παμμακάριστο».

Με την αποκατάσταση της δημοκρατίας, έγινε μέλος του ΚΚΕ Εσωτερικού και διετέλεσε αντιπρόεδρος της ΕΦΕΕ με πρόεδρο τον μετέπειτα βουλευτή και υπουργό του ΠΑΣΟΚ Χρήστο Παπουτσή. Συμμετείχε επίσης στη Β΄ Πανελλαδική, που έδρασε μεταξύ 1978-1981, μέλη της οποίας ήταν η πλειοψηφία του Ρήγα Φεραίου που αποχώρησε από το ΚΚΕ Εσωτερικού μετά τις εκλογές του 1977.

Το 1980 πήγε στο LSE του Λονδίνου για μεταπτυχιακές σπουδές στα Οικονομικά με ειδίκευση στη Νομισματική Θεωρία και στην Επιχειρησιακή Έρευνα. Στη συνέχεια επέστρεψε στον τόπο γέννησής του, τη Νέα Υόρκη, για να πάρει το διδακτορικό του δίπλωμα στην Οικονομετρία από το City University και μετά σπούδασε Σύγχρονη Θεωρία της Ανάλυσης στο Courant School of Αpplied Μathematics. Ασχολήθηκε μεταξύ άλλων με τη Θεωρία Παιγνίων και τις εφαρμογές που μπορεί να έχει στις Διεθνείς Σχέσεις και τις πολεμικές συγκρούσεις και με τη Θεωρία του Χάους και τις αναλυτικές συνάφειες που έχει με τις κβαντικές κυματοσυναρτήσεις.

Η αποξένωσή του από τον χώρο της Αριστεράς έγινε τη δεκαετία του 1980. Σημαντικό ρόλο σε αυτή τη μεταβολή διαδραμάτισαν ο Ρόναλντ Ρέιγκαν και η Μάργκαρετ Θάτσερ: ο ίδιος έχει πει πως «όταν τους άκουγα να μιλάνε μου φαινόταν ότι αυτά που έλεγαν ήταν γεμάτα νόημα, περισσότερο από αυτά που εκστόμιζαν οι περισσότεροι από τους Αριστερούς».

Αν και ο ίδιος είχε σημαντικό ρόλο στην εξέγερση του Πολυτεχνείου, έχει δηλώσει πως δεν συμφωνεί με τον εορτασμό της: «παρελαύνουν οι απόντες- οι επίγονοι αυτών που δεν ήθελαν την εξέγερση. Εξοργίζομαι με την οικειοποίηση της εξέγερσης του Πολυτεχνείου από διάφορα κωθώνια που φορούν κουκούλες, σπάνε μαγαζιά και επικαλούνται τα ιδανικά του».

Παραπομπές

Έλληνες δημοσιογράφοι
Βουλευτές εκλεγμένοι με τη Νέα Δημοκρατία
Έλληνες βουλευτές επικρατείας
Τιγράνης ΣΤ΄ της Αρμενίας

Ο Τιγράνης ΣΤ΄ της Αρμενίας, Ιουδαίος πρίγκιπας τελευταίος γόνος από την Ηρωδιανή Δυναστεία ήταν βασιλιάς της Αρμενίας την περίοδο (58 – 63) , γεννήθηκε πριν το 25 και πέθανε μετά το 68. Πατέρας του ήταν ο πρίγκιπας Αλέξανδρος, εγγονός του Ηρώδη του Μέγα και μικρότερος αδελφός του βασιλιά της Αρμενίας Τιγράνη Ε΄, παππούς του ήταν ο Αλέξανδρος (γιος του Ηρώδη Α΄) και γιαγιά του η Γλαφύρα κόρη του τελευταίου Ελληνιστή βασιλιά της Καππαδοκίας Αρχέλαου. 

Λίγα είναι γνωστά από την εποχή πριν γίνει βασιλιάς: μεγάλωσε στην Ρώμη οπου έζησε πολλά χρόνια, παντρεύτηκε την Οπγαλλί Φρυγικής καταγωγής με την οποία απέκτησε τον Γάιο Ιούλιο Αλέξανδρο και την Ιουλία. Την άνοιξη του 58 ο Ρωμαίος στρατηγός Κορβούλο επιτέθηκε στην Αρμενία, κατέλαβε την πρωτεύουσα Αρταξάτα τοποθετώντας βασιλιά τον Τιγράνη με εντολή του Νέρωνα. Όταν κατέλαβε το γειτονικό υποτελές κρατίδιο της Αδιαβένης το 63 ο Τιγράνης έχασε την υποστήριξη της Ρώμης επειδή η πράξη του θεωρήθηκε εχθρική, καθαιρέθηκε από τον στρατηγό Κορβούλο ο οποίος τοποθέτησε βασιλιά της Αρμενίας τον Τιριδάτη Α΄. Ο Ρωμαίος αυτοκράτορας Νέρωνας παρ'όλα αυτά εξακολουθούσε να τού έχει εμπιστοσύνη, ο οποίος σχεδίαζε να τον επαναφέρει ξανά στον θρόνο της Αρμενίας, κάτι που τελικά δεν έγινε λόγω της έκρηξης του Ρωμαιοϊουδαϊκού πολέμου το 66. Χρησιμοποίησε Ελληνικές επιγραφές στα νομίσματα της εποχής του κάτι που δείχνει ότι είχε αποβάλλει τις Ιουδαϊκές συνήθειες.

Πηγές	

H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter, 1977
S. Schwartz, Josephus and Judaean politics, BRILL, 1990
R. Syme & A.R. Birley, Anatolica: studies in Strabo, Oxford University Press, 1995
A.E. Redgate, The Armenians, Wiley-Blackwell, 2000
J.D. Grainger, Nerva and the Roman succession crisis of AD 96-99, Routledge, 2003
R.G. Hovannisian, The Armenian People from Ancient to Modern Times, Volume 1: The Dynastic Periods: From Antiquity to the Fourteenth Century, Palgrave Macmillan, 2004
J. Lindsay, A View of the History and Coinage of the Parthians, Adamant Media Corporation, p.p. 83-84. ISBN 1-4021-6080-1
D. Dueck, H. Lindsay & S. Pothecary, Strabo’s cultural geography: the making of a kolossourgia, Cambridge University Press, 2005
A. Kasher & E. Witztum, King Herod: a persecuted persecutor: a case study in psychohistory and psychobiography, Walter de Gruyter, 2007

Ηρωδιανή Δυναστεία
Βασιλείς της Αρμενίας
Κερύνειο Όρος

Με την ονομασία Όρος Κερύνεια αποκαλείται επιμήκυς ορεινός όγκος της Αχαΐας, βορείως των Καλαβρύτων, με υψόμετρο 1.573 μ. (κορυφή όρους Σκεπαστό).

Τοποθεσία 
Διαφορετικές απόψεις υφίστανται σχετικά με ποια περιοχή ακριβώς καταλαμβάνει. 

Συγκεκριμένα, σύμφωνα με την παλιότερη άποψη του ιστορικού Γεώργιου Παπανδρέου έχει υψόμετρο 1.780 μ. -ευρισκόμενο σε περιοχή ανάμεσα στο νότιο τμήμα του Δήμου Αιγιαλείας και το βόρειο τμήμα του Δήμου Καλαβρύτων οριζόμενη από τους ποταμούς Σελινούντα και Βουραϊκό- και πρόκεται για βουνό με πολλές κορυφές και διακλαδώσεις με υψηλότερη κορυφή του με υψόμετρο 1.780 μ. τον Κλωκό, ο οποίος θεωρείται και ξεχωριστό βουνό· Το όρος Κερύνεια καλείται και Κλωκός ή Φτέρη. 

Υπό αυτό το πρίσμα, στις πλαγιές του βρίσκονται σε μεγάλο υψόμετρο τα χωριά Άγιος Παντελεήμονας (1.110 μ.), Πτέρη (1.100 μ.), Κερπινή (1.080 μ.) και Ρωγοί (1.050μ.).

Αντιθέτως, σύγχρονες απόψεις, όπως του αρχαιολόγου Νικόλα Φαράκλα, προτείνουν ως ορθότερο να αποκαλείται «Κερύνεια» μόνο ο ορεινός όγκος απαρτιζόμενος από τα βουνά Σκεπαστό και Προφήτης Ηλίας καθότι μόνο αυτά τα δύο βουνά θα μπορούσαν να θεωρηθούν το όρος Κερύνεια της αρκαδικής περιοχής της Κυναίθης· οι λεγόμενες διακλαδώσεις του, όπως τα βουνά Ρούσκιο και Κλωκός, δεν εθεωρούντο ποτέ τμήμα της αρχαίας Αρκαδίας. Ομοίως, ο Ιάκωβος Ρίζος Ραγκαβής αναφέρει ήδη από το 1853 ότι το λεγόμενο Κερύνειο Όρος βρισκόταν στην βόρεια Αρκαδία και συγκεκριμένα στα σύνορά της με την Αχαΐα, στην ίδια περιοχή που τοποθετείται και η αρκαδική πόλη Κύναιθα στην επικράτεια της οποίας και πιθανότατα ανήκε.

Αυτό ακριβώς υιοθετεί και η Γ.Υ.Σ. σε χάρτες της.

Μυθολογία
Γνωστό από τη μυθολογία εξαιτίας της σύνδεσής του με ένα από τους 12 άθλους του Ηρακλή, αυτόν της σύλληψης της Κερυνίτιδος ελάφου που ζούσε εκεί. Το ιερό αυτό ελάφι της Αρτέμιδος με τα χρυσά κέρατα και τις χάλκινα πόδια έτρεχε τόσο γρήγορα που κανένας δεν μπορούσε να το φτάσει. Ο Ηρακλής όμως, αφού το κατεδίωξε για έναν ολόκληρο χρόνο, κατάφερε να το πιάσει και να το μεταφέρει ζωντανό στις Μυκήνες. Σύμφωνα με τον Παυσανία από το όρος αυτό πήγαζε ο ομώνυμος ποταμός Κερυνίτης που διέσχιζε την Αχαΐα και από τον οποίο πήρε μάλλον το όνομά της η αχαϊκή πόλη Κερύνεια.

Οικονομία 
Στις πλαγιές του βουνού Προφήτης Ηλίας, στη θέση «Λίθος», βρίσκεται αιολικό πάρκο.

Σημειώσεις

Παραπομπές

Πηγές

Περαιτέρω ανάγνωση 

 
  

Βουνά της Αχαΐας
Γεωγραφία της αρχαίας Αρκαδίας
Αρχαία Αρκαδία
Αρκαδική Αζανία
Ηρακλής
Εθνική Μαυροβουνίου (ποδόσφαιρο ανδρών)

Η Εθνική ομάδα ποδοσφαίρου του Μαυροβουνίου εκπροσωπεί το Μαυροβούνιο στις διεθνείς ποδοσφαιρικές διοργανώσεις και διευθύνεται από την Ποδοσφαιρική Ομοσπονδία Μαυροβουνίου που είναι η διοικούσα αρχή για το ποδόσφαιρο στην χώρα.

Ιστορία 
Το Μαυροβούνιο είναι μια από τις πιο πρόσφατες εθνικές ομάδες στον κόσμο, αφού προήλθε και ως χώρα το 2006, μετά από την διάλυση με την Σερβία, με την οποία αποτελούσαν ενιαίο κράτος και είχαν κοινή εθνική ομάδα στο ποδόσφαιρο. Στην μικρή ιστορία της, έχει συμμετάσχει σε δύο προκριματικές φάσεις για το Παγκόσμιο Κύπελλο του 2010 και για το Ευρωπαϊκό πρωτάθλημα ποδοσφαίρου το 2012, αλλά και οι δύο ήταν ανεπιτυχής.

Στάδιο 
Η εθνική ποδοσφαίρου του Μαυροβουνίου έχει ως έδρα, το Στάδιο της Ποντγκόριτσα που είναι η πρωτεύουσα και η μεγαλύτερη πόλη της χώρας, ενώ το γήπεδο έχει χωρητικότητα 12,000 θέσεις.

Στατιστικά 
Στην μικρή ιστορία του Μαυροβουνίου που ξεκίνησε το 2006, στους πρώτους ποδοσφαιριστές σε συμμετοχές, προηγείται ο Έλσαντ Ζβέροτιτς με 59 εμφανίσεις, ενώ πρώτος σκόρερ, είναι ο Στέβαν Γιόβετιτς με 19 γκολ.

Εξωτερικοί σύνδεσμοι 

 Επίσημη Ιστοσελίδα Ομοσπονδίας 

Εθνική Μαυροβουνίου (ποδόσφαιρο)
168 (αριθμός)

Το 168 (εκατόν εξήντα οκτώ) είναι ο φυσικός αριθμός που βρίσκεται μετά από το 167 και πριν από το 169. Είναι ένας άρτιος αριθμός, αφού 168:2 = 84, δηλαδή διαιρείται με το 2, στο σύνολο των φυσικών αριθμών. Ο αριθμός 168 συμβολίζεται ως CLXVIII στο ρωμαϊκό σύστημα αρίθμησης και ως ΡΞΗ΄ ή ρξη΄ στο ελληνικό σύστημα αρίθμησης.

Στα μαθηματικά
 Το 168 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 4, 6, 7, 8, 12, 14, 21, 24, 28, 42, 56, 84 και 168, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 169.
 Το ανάπτυγμα πρώτων παραγόντων του 168 είναι 168 = 2³ ·3·7.

Οι βασικές πράξεις του 168
Οι τετραγωνικές ρίζες του 168 είναι κατά προσέγγιση οι δύο άρρητοι αριθμοί ±12,961481396815720461931934872176

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
175 (αριθμός)

Το 175 (εκατόν εβδομήντα πέντε) είναι ο φυσικός αριθμός που βρίσκεται μετά από το 174 και πριν από το 176. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 175 συμβολίζεται ως CLXXV στο ρωμαϊκό σύστημα αρίθμησης και ως ΡΟΕ΄ ή ροε΄ στο ελληνικό σύστημα αρίθμησης.

Στα μαθηματικά
 Το 175 είναι ένας σύνθετος αριθμός,  αφού οι φυσικοί διαιρέτες του είναι 1, 5, 7, 25, 35 και 175, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 176.
 Το ανάπτυγμα πρώτων παραγόντων του 175 είναι 175 = 5² ·7.

Οι βασικές πράξεις του 175
Οι τετραγωνικές ρίζες του 175 είναι κατά προσέγγιση οι δύο άρρητοι αριθμοί ±13,228756555322952952508078768196

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
Εθνική Λευκορωσίας (ποδόσφαιρο ανδρών)

Η εθνική ομάδα ποδοσφαίρου της Λευκορωσίας εκπροσωπεί τη Λευκορωσία στις διεθνείς διοργανώσεις του αθλήματος και διευθύνεται από τη Λευκορωσική Ομοσπονδία Ποδοσφαίρου που είναι η διοικούσα αρχή για το ποδόσφαιρο της χώρας.

Ιστορία 
Η Λευκορωσία υφίσταται από το 1992, τότε που αποσπάστηκε από την Σοβιετική Ένωση και αναγνωρίστηκε ανεξάρτητο κράτος. Στα λίγα χρόνια που υπάρχει ως εθνική ομάδα, ακόμα δεν έχει καταφέρει να προκριθεί σε κάποια τελική φάση Παγκοσμίου Κυπέλλου ή Ευρωπαϊκού Πρωταθλήματος. Σε μερικές προκριματικές φάσεις έφτασε κοντά αλλά ποτέ δεν τα κατάφερε.

Στάδιο 
Έδρα της εθνικής Λευκορωσίας είναι η Μπορίσοφ Αρένα στο Μπορίσοφ, το οποίο έχει χωρητικότητα 13,126 θέσεων.

Στατιστικά 
Πρώτος συμμετοχών για το συγκρότημα της χώρας, είναι ο Αλιαξάντρ Κούλτσι με 102 συμμετοχές. Πρώτος σκόρερ όλων των εποχών, είναι ο Μαξίμ Ρομασένκο με 20 γκολ.

Εξωτερικοί σύνδεσμοι 

 Επίσημη Ιστοσελίδα Ομοσπονδίας

Εθνικη Ανδρων
ΦΚ Άστρα Τζιούρτζιου

Η Άστρα Τζιούρτζιου (ρουμανικά: Astra Giurgiu) είναι ποδοσφαιρικός σύλλογος που εδρεύει στην πόλη Τζιούρτζιου της Ρουμανίας. Η ομάδα ιδρύθηκε το 1921. Χρώματα της ομάδας είναι το άσπρο και το μαύρο. Έδρα της ομάδας είναι το Σταντιόνουλ Μαρίν Αναστασοβίτσι.

Τα περισσότερα χρόνια αγωνιζόταν στις μικρές κατηγορίες της Ρουμανίας. Το 2009 προβιβάστηκε στη Λίγκα 1 όπου και παραμένει. Την περίοδο 2012-13 εξασφάλισε για πρώτη φορά τη συμμετοχή της στο Γιουρόπα Λιγκ, τερματίζοντας στην 4η θέση στο εγχώριο πρωτάθλημα. 

Μέχρι το Σεπτέμβριο του 2012 ήταν γνωστή με το όνομα Άστρα Πλοέστι, όταν μετακινήθηκε από την πόλη Πλοέστι στην Τζιούρτζιου, από τον ιδιοκτήτη της ομάδας Ιοάν Νικουλάε.

Ονομασίες
Οι ονομασίες της ομάδας στο πέρασμα του χρόνου:

 1921 – Κλούμπουλ Σπόρτιβ Άστρα-Ρομάνα (Clubul Sportiv Astra-Română)
 1934 – Άστρα Ρομάνα Καμπίνα (Astra Română Câmpina)
 1937 – Άστρα Ρομάνα Πλοέστι (Astra Română Ploiești)
 1938 – Κολόμπια Πλοέστι (Colombia Ploiești)
 1945 – Άστρα Ρομάνα Πλοέστι (Astra Română Ploiești)
 1959 – Ραφινόρουλ Πλοέστι (Rafinorul Ploiești)
 1990 – ΚΣ Άστρα Πλοέστι (CS Astra Ploiești)
 1996 – ΑΣ Ντανουμπιάνα Πλοέστι (AS Danubiana Ploiești)
 1998 – ΚΣ ΦΚ Άστρα Πλοέστι (SC FC Astra Ploiești)
 2005 – ΚΣΜ Πλοέστι (CSM Ploiești)
 2007 – ΦΚ Πλοέστι (FC Ploiești)
 2009 – ΦΚ Άστρα Πλοέστι (FC Astra Ploiești)
 2012 – ΦΚ Άστρα Τζιούρτζιου (FC Astra Giurgiu)

Τίτλοι

 Πρωτάθλημα Ρουμανίας
Πρωταθλήτρια (1): 2016

 Κύπελλο Ρουμανίας
Κυπελλούχος (1): 2014

 Σούπερ Καπ Ρουμανίας
Νικήτρια (2): 2014, 2016

Ευρωπαϊκές συμμετοχές

Πηγές
Ομόνοια: Το πρώτο εμπόδιο (vids)
Σλοβενία ή Ρουμανία η Ομόνοια

Παραπομπές

Εξωτερικοί σύνδεσμοι
Η επίσημη ιστοσελίδα του συλλόγου  (Ρουμανικά)
Η ΦΚ Άστρα Τζιούρτζιου στην επίσημη ιστοσελίδα της UEFA (Αγγλικά)

Ποδοσφαιρικές ομάδες Ρουμανίας
Ιδρύσεις ποδοσφαιρικών ομάδων το 1921
ΦΚ Άστρα Τζιούρτζιου
Εθνική Λιθουανίας (ποδόσφαιρο ανδρών)

Η εθνική ομάδα ποδοσφαίρου της Λιθουανίας εκπροσωπεί την Λιθουανία στις διεθνείς διοργανώσεις του αθλήματος και διευθύνεται από την Λιθουανική Ποδοσφαιρική Ομοσπονδία που είναι η διοικούσα αρχή για το ποδόσφαιρο της χώρας.

Ιστορία 
Η Λιθουανία συμμετείχε ως εθνική ομάδα από το 1923, έως το 1940 όταν κατελήφθη από την Σοβιετική Ένωση. Με την ανεξαρτησία του κράτους το 1990, επέστρεψε και ως εθνική ποδοσφαίρου στις διεθνείς διοργανώσεις. Παρά το γεγονός ότι σε όλες τις προκριματικές φάσεις, αποτελεί φόβητρο για τα φαβορί και ορισμένες χρονιές είναι και η ίδια το φαβορί για την πρόκριση σε τελική φάση, είτε Παγκοσμίου Κυπέλλου, είτε Ευρωπαϊκού Πρωταθλήματος, δεν έχει καταφέρει ποτέ να προκριθεί.

Στάδιο 
Η εθνική ποδοσφαίρου της Λιθουανίας, χρησιμοποιεί ως έδρα της δύο γήπεδα. Το ένα είναι το Στάδιο της Λιθουανικής Ομοσπονδίας Ποδοσφαίρου με χωρητικότητα 5,500 θέσεων, και το άλλο, το Στάδιο Ζαλγκίρις με χωρητικότητα 15,029 θέσεων. Και τα δύο βρίσκονται στην πρωτεύουσα Βίλνιους.

Στατιστικά 
Στην λίστα με τους πρώτους ποδοσφαιριστές σε συμμετοχές, προηγείται ο Άντριους Σκέρλα, με 84 εμφανίσεις, ενώ πρώτος σκόρερ όλων των εποχών, είναι ο Τομάς Ντανιλεβίσιους με 19 γκολ.

Εξωτερικοί σύνδεσμοι 

 Επίσημη ιστοσελίδα Ομοσπονδίας 
 Επίσημη ιστοσελίδα Ομοσπονδίας 

Ανδρων
182 (αριθμός)

Το 182 (εκατόν ογδόντα δύο) είναι ο φυσικός αριθμός που βρίσκεται μετά από το 181 και πριν από το 183. Είναι άρτιος αριθμός, αφού 182:2 = 91, δηλαδή διαιρείται με το 2, στο σύνολο των φυσικών αριθμών. Ο αριθμός 182 συμβολίζεται ως CLXXXII στο ρωμαϊκό σύστημα αρίθμησης και ως ΡΠΒ΄ ή ρπβ΄ στο ελληνικό σύστημα αρίθμησης.

Στα μαθηματικά
 Το 182 είναι ένας σύνθετος αριθμός,  αφού οι φυσικοί διαιρέτες του είναι 1, 2, 7, 13, 14, 26, 91 και 182, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 183.
 Το ανάπτυγμα πρώτων παραγόντων του 182 είναι 182 = 2·7·13.

Οι βασικές πράξεις του 182
Οι τετραγωνικές ρίζες του 182 είναι κατά προσέγγιση οι δύο άρρητοι αριθμοί ±13,490737563232041465550305611496

Αναφορές και παρατηρήσεις

Εξωτερικοί σύνδεσμοι

Σύνθετοι αριθμοί
189 (αριθμός)

Το 189 (εκατόν ογδόντα εννέα) είναι ο φυσικός αριθμός που βρίσκεται μετά από το 188 και πριν από το 190. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 189 συμβολίζεται ως CLXXΧΙΧ στο ρωμαϊκό σύστημα αρίθμησης και ως ΡΠΘ΄ ή ρπθ΄ στο ελληνικό σύστημα αρίθμησης.

Στα μαθηματικά
 Το 189 είναι ένας σύνθετος αριθμός, αφού οι φυσικοί διαιρέτες του είναι 1, 3, 7, 9, 21, 27, 63 και 189, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 190.
 Το ανάπτυγμα πρώτων παραγόντων του 189 είναι 189 = 3³ ·7.

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
Ευρωπαϊκό Πρωτάθλημα Καλαθοσφαίρισης Ανδρών Κ-18 2013

Το Ευρωπαϊκό Πρωτάθλημα Καλαθοσφαίρισης Ανδρών Κ-18 2013 είναι η 30η διοργάνωση της FIBA.Στην διοργάνωση συμμετέχουν 16 ομάδες και θα διεξαχθεί στην Λετονία.Η Κροατία είναι η προηγούμενη πρωταθλήτρια.Οι 5 καλύτερες ομάδες προκρίνονται στο Παγκόσμιο Πρωτάθλημα Καλαθοσφαίρισης Ανδρών 2013.

Ομάδες 

|}

Πρώτος Γύρος

Όμιλος Α

Όμιλος Β

Όμιλος Γ

Όμιλος Δ

Δεύτερη Φάση

Όμιλος Ε'

Όμιλος ΣΤ'

Γύρος Κατάταξης

1ος Όμιλος

Κατάταξη Θέσεων 9-16

Κατάταξη Θέσεων 9-12

Ματς Κατάταξης Θέσεων 5-8 

Οι αγώνες διεξήχθησαν στις 27 Ιουλίου 2013.

Φάση Νοκ-Άουτ 

Εδώ ανταγονίζονται οι 8 καλύτερες ομάδες.

Ανδρων Κ-18
Ευρωπαικο Πρωταθλημα Καλαθοσφαιρισης Ανδρων Κ-18 2013
DreamWorks Δράκοι

DreamWorks Δράκοι (γνωστή στις αρχές της ανάπτυξης ως Δράκοι: Η Σειρά) είναι μια αμερικανική computer-animated τηλεοπτική σειρά που προβάλλεται στο Cartoon Network βασίζεται στην ταινία του 2010 Πώς να εκπαιδεύσετε το δράκο σας. Η σειρά χρησιμεύει ως γέφυρα μεταξύ της πρώτης ταινίας και τη 2014 συνέχεια του. Μια μοναδική ωριαία προεπισκόπηση που αποτελείται από δύο επεισόδια προβλήθηκε στις 7 Αυγούστου 2012, με την επίσημη πρεμιέρα της σειράς στις 4 Σεπτεμβρίου 2012. Συνολικά 40 επεισόδια θα προβληθούν κατά τη διάρκεια της πρώτης και της δεύτερης σεζόν. Η δεύτερη σεζόν θα έχει το νέο υπότιτλο Οι Υπερασπιστές του Μπερκ, αντικαθιστώντας τον τίτλος της πρώτης σεζόν Αναβάτες του Μπερκ.
Η σειρά διαθέτει τους Jay Baruchel, America Ferrera, Christopher Mintz-Plasse, TJ Miller και David Tennant, επαναλαμβάνοντας τους ρόλους τους από την Πώς να εκπαιδεύσετε το δράκο σας ταινία. Νέα μέλη του καστ περιλαμβάνουν τους Julie Marcus ως Ruffnut, Zack Pearlman ως Snotlout, και Nolan  Edgerl, ως Stoick the Vast.

Πλοκή
Μετά αμέσως μετά τα γεγονότα του Πώς να εκπαιδεύσετε το δράκο σας, αλλά πριν από την Πώς να εκπαιδεύσετε το δράκο σας 2, οι αναβάτες του Μπερκ ακολουθεί Hiccup όπως ο ίδιος προσπαθεί να κρατήσει την ισορροπία στο πλαίσιο της νέας συγκατοίκησης των δράκων και Βίκινγκς. Παράλληλα συμβαδίσουν με νεότερο δόση Μπερκ - Ένα Δράκος Training Academy - λόξιγκα, Φαφούτης, και το υπόλοιπο των Βίκινγκ Έφηβοι τίθενται σε δοκιμασία, όταν έρχονται αντιμέτωποι με νέους κόσμους πιο σκληρή από ό, τι Μπερκ, νέα δράκους που δεν μπορούν όλοι να εκπαιδευτούν, και νέους εχθρούς που ψάχνουν για κάθε λόγο να καταστρέψουν την αρμονία μεταξύ των Βίκινγκς και Δράκων.

Εξωτερικοί σύνδεσμοι 

Αμερικανικές τηλεοπτικές σειρές
Τηλεοπτικές σειρές του Cartoon Network
Τηλεοπτικές σειρές Netflix
Κατάλογος επεισοδίων του DreamWorks Δράκοι

DreamWorks Δράκοι (γνωστή στις αρχές της ανάπτυξης ως Δράκοι: Η Σειρά) είναι μια αμερικανική computer-animated τηλεοπτική σειρά που προβάλλεται στο Cartoon Network βασίζεται στην ταινία του 2010 Πώς να εκπαιδεύσετε το δράκο σας. Η σειρά χρησιμεύει ως γέφυρα μεταξύ της πρώτης ταινίας και τη 2014 συνέχεια του. Μια μοναδική ωριαία προεπισκόπηση που αποτελείται από δύο επεισόδια προβλήθηκε στις 7 Αυγούστου 2012, με την επίσημη πρεμιέρα της σειράς στις 4 Σεπτεμβρίου 2012. Η δεύτερη σεζόν θα μετονομαστεί σε Δράκοι: Υπερασπιστές του Μπερκ

DreamWorks Δράκοι διαθέτει τα φωνητικά ταλέντα των Jay Baruchel, America Ferrera, Christopher Mintz-Plasse, Julie Marcus, T. J. Miller, Zack Pearlman, Chris Edgerly και Nolan North.

Είναι γνωστό εκτός του Nickelodeon, ως πρώτη DreamWorks Animation spin-off σειρά που προβάλλεται στο Cartoon Network.

Επισκόπηση σειράς 

{| class="wikitable"
! style="padding:0 8px;" colspan="2" rowspan="2"| Κύκλος
! style="padding:0 8px;" rowspan="2"| Επισόδια
! style="padding:0 80px;" colspan="2"| Αρχικά προβλήθηκε (ημερομηνίες ΗΠΑ)
|-
! Πρεμιέρα Κύκλου
! Φινάλε Κύκλου
|-
|  style="width:15px; background:darkCyan;"| 
| style="text-align:center;"| 1: Αναβάτες του Μπερκ
| style="text-align:center;"| 20
| style="text-align:center;"| 
| style="text-align:center;"| 
|-
|  style="width:15px; background:#228b22;"| 
| style="text-align:center;"| 2: Υπερασπιστές του Μπερκ
| style="text-align:center;"| 20
| style="text-align:center;"| 
| style="text-align:center;"| TBA
|}

Επεισόδια

Κύκλος 1: Αναβάτες του Μπερκ (2012–13)
{| class="wikitable plainrowheaders" style="width:100%; margin:auto; background:#fff;"
|-
! style="background:darkCyan; color:#fff; text-align:center;"|Αρ. στησειρά
!! style="background:darkCyan; color:#fff; text-align:center;"|Αρ. στονκύκλο
!! style="background:darkCyan; color:#fff; text-align:center;"|Τίτλος
!! style="background:darkCyan; color:#fff; text-align:center;"|Σκηνοθετηθήκε από
!! style="background:darkCyan; color:#fff; text-align:center;"|Γράφτηκε από
!! style="background:darkCyan; color:#fff; text-align:center;"|Αρχική ημερομηνία προβολής στις ΗΠΑ
!! style="background:darkCyan; color:#fff; text-align:center;"|Θεατές στις ΗΠΑ(σε εκατομμύρια)

Δράκοι
Ακριτοχώρι Σερρών

Το Ακριτοχώρι, είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Πετριτσίου, του δήμου Σιντικής, της περιφερειακής ενότητας (τέως νομού) Σερρών, στην περιφέρεια Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σερρών του νομού Σερρών, στο γεωγραφικό διαμέρισμα Μακεδονίας. 
Μέχρι το 1927 ο οικισμός ονομαζόταν Δερβέντι.

Γεωγραφία
Το Ακριτοχώρι είναι χωριό στο βορειοδυτικό τμήμα του νομού Σερρών. Βρίσκεται στις νότιες υπώρειες της οροσειράς Κερκίνης και πολύ κοντά στη βόρεια όχθη του Στρυμόνα και της λίμνης Κερκίνης, στο τέλος του επαρχιακού δρόμου που οδηγεί βόρεια στα βουλγαρικά σύνορα και σε μέσο σταθμικό υψόμετρο 130. Απέχει 47 χλμ. περίπου ΒΔ. των Σερρών.

Τοπική κοινότητα
Η τοπική κοινότητα Ακριτοχωρίου είναι χαρακτηρισμένη ως αγροτικός ημιορεινός οικισμός, με έκταση 28,567 χμ² (2011). Περιλαμβάνει και τον οικισμό Θρακικό.

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 ως Δερβέντι και προσαρτήθηκε στην κοινότητα Ράμνης του νομού Σερρών. Το 1927 μετονομάστηκε σε Ακριτοχώρι. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Ακριτοχωρίου και προσαρτήθηκε στον δήμο Πετριτσίου. Με το ΦΕΚ 87Α - 07/06/2010 αποσπάστηκε από τον δήμο Πετριτσίου και προσαρτήθηκε στον δήμο Σιντικής.

Αξιοθέατα
Το γυναικείο μοναστήρι του Τιμίου Προδρόμου, στη βορειοδυτική είσοδο του χωριού, με εξαιρετική θέα στη λίμνη Κερκίνη. Ιδρύθηκε το 1981 και λειτουργείται από 45 μοναχές. Το μοναστήρι είναι αγιορείτικου ρυθμού και ο πρώτος ναός είναι ακριβές αντίγραφο του Παλαιού Καθολικού της Ιεράς Μονής Ξενοφώντος.
Ο ναός των Αγίων Κωνσταντίνου και Ελένης, στο βόρειο τμήμα του οικισμού
Η λίμνη και η περιοχή αναψυχής Αγίου Προδρόμου, βόρεια της μονής 
Το ράντσο με άλογα στο νοτιοδυτικό τμήμα του χωριού

Προσωπικότητες 
 Γεννήθηκαν στο Ακριτοχώρι
Βασίλειος Βοζίκης, Έλληνας πράκτορας Μακεδονομάχος (Γ' τάξεως)
Στέργιος Γιαννούσης, Έλληνας οπλίτης Μακεδονομάχος
 Κατάγονται από το Ακριτοχώρι
Πασχάλης Κουλούμογλου, Έλληνας αρσιβαρίστας

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Χωριά του νομού Σερρών
Δήμος Σιντικής
Μήνιγγες

Το Κεντρικό Νευρικό Σύστημα (ΚΝΣ) για να προστατεύεται περιβάλλεται από τρία αλληλοδιάδοχα μεμβρανώδη περιβλήματα που λέγονται μήνιγγες του εγκεφάλου. Αυτές από μέσα προς τα έξω είναι η χοριοειδής, η αραχνοειδής και η σκληρή. Η προσβολή των μηνίγγων από μικροοργανισμούς (ιούς,βακτηρίδια κτλ) προκαλεί την μηνιγγίτιδα.

Χοριοειδής μήνιγγα 
Η χοριοειδής μήνιγγα βρίσκεται σε άμεση επαφή με τον εγκέφαλο, παρακολουθεί όλες τις αναγλυφές και τις αυλακές του και περιέχει τις αρτηρίες που τρέφουν τον εγκέφαλο. Η χοριοειδής μήνιγγα παρουσιάζει προσεκβολές με αγγεία, που έχουν εισχωρήσει μέσα στις κοιλίες του εγκεφάλου και που λέγονται χοριοειδή πλέγματα, και όπου παράγεται το εγκεφαλονωτιαίο υγρό.

Αραχνοειδής μήνιγγα 
Η αραχνοειδής μήνιγγα περιβάλλει τον εγκέφαλο, αμέσως προς τα έξω από τη χοριοειδή μήνιγγα, χωρίς να παρακολουθεί τις αναγλυφές (έλικες και αύλακες) του εγκεφάλου. Έτσι ανάμεσα στη χοριοειδή και την αραχνοειδή μήνιγγα σχηματίζεται σχισμοειδής χώρος, που λέγεται υπαραχνοειδής χώρος. Ο χώρος αυτός περιέχει εγκεφαλονωτιαίο υγρό. Το εγκεφαλονωτιαίο υγρό στον υπαραχνοειδή χώρο προέρχεται από τις κοιλίες του εγκεφάλου μέσω των τμημάτων της οροφής της 4ης κοιλίας. Έτσι θα μπορούσαμε να πούμε ότι ο εγκέφαλος περιβαλλόμενος από εγκεφαλονωτιαίο υγρό προστατεύεται από αυτό (γιατί στα υγρά δεν είναι συμπιεστά) από διαταραχές που θα μπορούσε να πάθει ο εγκέφαλος στις απότομες μεταβολές της κινήσεως του κεφαλιού. Σε ορισμένα σημεία ο υπαραχνοειδής χώρος διευρύνεται και περιβάλλει τις λεγόμενες δεξαμενές. Οι δεξαμενές αποτελούν ανατομικούς χώρους συγκέντρωσης του ΕΝΥ και βρίσκονται κυρίως παρεγκεφαλιδικά με μεγαλύτερη την Παρεγκεφαλιονωτιαία δεξαμενή.

Σκληρή μήνιγγα 
Η σκληρή μήνιγγα βρίσκεται προς το έξω μέρος της αραχνοειδούς και σε απόλυτη επαφή με την εσωτερική επιφάνεια του κρανίου. Η σκληρή μήνιγγα αποτελείται από δύο πέταλα (μεμβράνες) που συμφύονται μεταξύ τους πλήν των φλεβώδων χώρων όπου αφορίζονται για να περιβάλλουν φλέβες του εγκεφάλου για την παροχέτευση του εγκεφαλικού αίματος. Ο χώρος κάτω από την σκληρή μήνιγγα έως την επόμενη μήνιιγα την αραχνοειδή ονομάζεται υποσκληρίδιος. Πήρε το ονομά της επειδή είναι η πιο σκληρή.

Σε ορισμένες περιοχές της σκληρής μήνιγγας σχηματίζονται σωληνωτές διαμορφώσεις που λέγονται φλεβώδεις κόλποι της σκληρής μήνιγγας. Με τους φλεβώδεις κόλπους που επικοινωνούν μεταξύ τους και που δια του σιγμοειδούς κόλπου καταλήγουν στην έσω σφαγίτιδα φλέβα γίνεται η αποχέτευση του φλεβικού αίματος του εγκεφάλου. Τέλος, μεταξύ της σκληρής και της αραχνοειδούς μήνιγγας δημιουργείται άλλος σχισμοειδής χώρος που καλείται υποσκληρίδειος και περιέχει λίγο λεμφικό υγρό. Η σκληρή μήνιγγα προβάλλει εντός της κρανιακής κοιλότητας σε δύο σημεία, μία στο δρέπανο του εγκεφάλου και μία στο σκηνίδιο της παρεγκεφαλίδας.

Παραπομπές
 http://homepages.nyu.edu/~eh597/Meninges.htm
 https://web.archive.org/web/20101228063307/http://www.csuchico.edu/~pmccaffrey/syllabi/CMSD%20320/362unit3.html
 http://www.nlm.nih.gov/medlineplus/ency/imagepages/19080.htm

Εγκέφαλος
Ανθρώπινη κεφαλή και λαιμός
2922 Ντικάνκα

Η Ντικάνκα (Dikan'ka) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από τον τίτλο μιας συλλογής διηγημάτων του Νικολάι Γκόγκολ, της «Εσπέρες σε ένα αγρόκτημα κοντά στην Ντικάνκα», που γράφηκε το 1831-1832.

Φυσικά χαρακτηριστικά 
Τα φυσικά χαρακτηριστικά της Ντικάνκα είναι άγνωστα.

Εξωτερικοί σύνδεσμοι-πηγές 
 Τροχιά από το JPL (Java) / Εφημερίδα

Ντικανκα
Νίκος Αγγελόπουλος (καλαθοσφαιριστής)

Ο Νίκος Αγγελόπουλος, γεννημένος στις 27 Ιουνίου 1984, είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στη θέση του Power Forward.

Ξεκίνησε την καριέρα του από την ομάδα του Γαλατσίου, ενώ στην Α1 Εθνική αγωνίστηκε για πρώτη φορά με τη φανέλα του Ηλυσιακού την περίοδο 2003-04. Ακολούθησε μία τετραετία κατά την οποία αγωνίστηκε με τα χρώματα του Πανιωνίου μέχρι την περίοδο 2007-08. Κατόπιν βρέθηκε στο δυναμικό του Αιγάλεω για την περίοδο 2008-09. Επόμενος σταθμός στην καριέρα του υπήρξε από το καλοκαίρι του 2009 η Ε.Κ. Καβάλας, από όπου αποχώρησε τρία χρόνια αργότερα, μετά τη λήξη της περιόδου 2011-12. Την περίοδο 2012-13 έλαβε μεταγραφή για την ομάδα του Ρεθύμνου BC Aegean.. Ακολούθησαν ο Κόροιβος Αμαλιάδας (2014-15) και ο Φάρος Κερατσινίου (2015). 

Με τα χρώματα της Εθνικής Ελλάδος ο Αγγελόπουλος έχει διαγωνιστεί στο Πανευρωπαϊκό Πρωτάθλημα Εφήβων του 2002 και στο Παγκόσμιο Πρωτάθλημα Νέων Ανδρών το 2005.

Διακρίσεις 
 Φιναλίστ Κυπέλλου Ελλάδας: 2016

Παραπομπές

Εξωτερικοί σύνδεσμοι 
 
 Νίκος Αγγελόπουλος, στατιστικά στην επίσημη ιστοσελίδα του Ε.Σ.Α.Κ.Ε.
 Nikos Angelopoulos, προφίλ στον ιστότοπο EuroBasket.com. 
 Nikos Angelopoulos, στατιστικά στην ιστοσελίδα ProBallers.com. 
 Nikos Angelopoulos, στατιστικά στην ιστοσελίδα ScoresWay.com. 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ19
Καλαθοσφαιριστές Εθνικής Ελλάδας Κ17
Καλαθοσφαιριστές Ηλυσιακού
Καλαθοσφαιριστές Πανιωνίου
Καλαθοσφαιριστές Αιγάλεω
Καλαθοσφαιριστές Ε.Κ. Καβάλας
Καλαθοσφαιριστές Ρεθύμνου
Καλαθοσφαιριστές Κόροιβου Αμαλιάδας
Καλαθοσφαιριστές Φάρου Κερατσινίου
Καλαθοσφαιριστές Δόξας Λευκάδας
Καλαθοσφαιριστές Α.Ε. Χολαργού
Πάουερ φόργουορντ
196 (αριθμός)

Το 196 (εκατόν ενενήντα έξι) είναι ο φυσικός αριθμός που βρίσκεται μετά από το 195 και πριν από το 197. Είναι άρτιος αριθμός, αφού 196:2 = 98, δηλαδή διαιρείται με το 2, στο σύνολο των φυσικών αριθμών. Ο αριθμός 196 συμβολίζεται ως CXCVI στο ρωμαϊκό σύστημα αρίθμησης και ως ΡϟϚ΄ ή ρϞς΄ στο ελληνικό σύστημα αρίθμησης.

Στα μαθηματικά
 Το 196 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 7, 14, 28, 49, 98 και 196, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 198.
 Το 196 είναι ένας τετραγωνικός αριθμός («τέλειο τετράγωνο»), αφού 196 = 14². Ο επόμενος τετραγωνικός αριθμός είναι το 225.
 Το ανάπτυγμα πρώτων παραγόντων του 196 είναι 196 = 2² ·7² .

Οι βασικές πράξεις του 196
Οι τετραγωνικές ρίζες του 196 είναι κατά προσέγγιση οι δύο ακέραιοι αριθμοί ±14.

Αναφορές και παρατηρήσεις

Εξωτερικοί σύνδεσμοι

Τετραγωνικοί αριθμοί
Υπερτέλειοι αριθμοί
Δημήτρης Τσαρουχάς

Ο Δημήτρης Τσαρουχάς, γεννημένος στις 7 Ιουνίου 1986, είναι Έλληνας καλαθοσφαιριστής. Διαθέτει ύψος 1,97 μέτρα και αγωνίζεται στη θέση του Shooting Guard.

Καριέρα
Την αγωνιστική περίοδο 2003-04 αγωνίστηκε στην Α1 Εθνική με τα χρώματα του Ηλυσιακού, ωστόσο παρέμεινε στην ομάδα για άλλα τρία χρόνια, παρά τον υποβιβασμό της στην Α2 Εθνική. Την περίοδο 2004-05 κέρδισε το διαγωνισμό τριπόντων του All-Star Game. Ήταν η πρώτη φορά στην ιστορία του διαγωνισμού τριπόντων που ο τίτλος του νικητή απονεμήθηκε σε παίκτη ομάδας της Α2 Εθνικής.

Ακολούθως ο Τσαρουχάς συνέχισε την καριέρα του στον Ερμή Περάματος εξακολουθώντας να διακρίνεται στην Α2 Εθνική. Τον Αύγουστο του 2012 υπέγραψε συμβόλαιο με το Ρέθυμνο BC Aegean διάρκειας ενός έτους καταλαμβάνοντας την 4η θέση στην κανονική περίοδο της Α1 Εθνικής. Το καλοκαίρι του 2013 αποχώρησε ως ελεύθερος από την κρητική ομάδα, υπογράφοντας το Νοέμβρη συμβόλαιο με το Φιλαθλητικό Ζωγράφου που αγωνίζεται στα πλαίσια της Α2 Εθνικής.

Εθνική Ελλάδας
Με τα χρώματα της Εθνικής Ελλάδος ο Τσαρουχάς έχει διαγωνιστεί στο Πανευρωπαϊκό Πρωτάθλημα Εφήβων του 2004.

Διακρίσεις
 Νικητής του διαγωνισμού τριπόντων στο ελληνικό All-Star Game: 2005

Παραπομπές

Εξωτερικοί σύνδεσμοι 
 
 Δημήτρης Τσαρουχάς, στατιστικά στην επίσημη ιστοσελίδα του Ε.Σ.Α.Κ.Ε.
 Dimitris Tsarouchas, προφίλ στον ιστότοπο EuroBasket.com. 
 Dimitris Tsarouchas, στατιστικά στην ιστοσελίδα ProBallers.com. 
 Dimitris Tsarouchas, στατιστικά στην ιστοσελίδα ScoresWay.com. 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ17
Καλαθοσφαιριστές Ηλυσιακού
Καλαθοσφαιριστές Ρεθύμνου
Καλαθοσφαιριστές Φιλαθλητικού Ζωγράφου
Σούτινγκ γκαρντ
203 (αριθμός)

Το 203 (διακόσια τρία) είναι ο φυσικός αριθμός που βρίσκεται μετά από το 202 και πριν από το 204. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 203 συμβολίζεται ως CCIII στο ρωμαϊκό σύστημα αρίθμησης και ως ΣΓ΄ ή σγ΄ στο ελληνικό σύστημα αρίθμησης.

Στα μαθηματικά
 Το 203 είναι ένας σύνθετος αριθμός,  αφού οι φυσικοί διαιρέτες του είναι 1, 7, 29 και 203, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 204.
 Το ανάπτυγμα πρώτων παραγόντων του 203 είναι 203 = 7 · 29.
 Το 203 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 29).

Οι βασικές πράξεις του 203
 Οι τετραγωνικές ρίζες του 203 είναι κατά προσέγγιση οι δύο άρρητοι αριθμοί ±14,247806848775007168857689580613

Αναφορές και παρατηρήσεις

Εξωτερικοί σύνδεσμοι

Σύνθετοι αριθμοί
210 (αριθμός)

Το 210 (διακόσια δέκα) είναι ο φυσικός αριθμός που βρίσκεται μετά από το 209 και πριν από το 211. Είναι ένας άρτιος αριθμός, αφού 210:2 = 105, δηλαδή διαιρείται με το 2, στο σύνολο των φυσικών αριθμών. Ο αριθμός 210 συμβολίζεται ως CCX στο ρωμαϊκό σύστημα αρίθμησης και ως ΣΙ΄ ή σι΄ στο ελληνικό σύστημα αρίθμησης.

Στα μαθηματικά
 Το 210 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 5, 6, 7, 10, 14, 15, 21, 30, 35, 42, 70, 105 και 210, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 212.
 Το ανάπτυγμα πρώτων παραγόντων του 210 είναι 210 = 2·3·5·7.

Οι βασικές πράξεις του 210
Οι τετραγωνικές ρίζες του 210 είναι κατά προσέγγιση οι δύο άρρητοι αριθμοί ±14,49137674618943857371866415717

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
217 (αριθμός)

Το 217 (διακόσια δέκα επτά) είναι ο φυσικός αριθμός που βρίσκεται μετά από το 216 και πριν από το 218. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 217 συμβολίζεται ως CCXVII στο ρωμαϊκό σύστημα αρίθμησης και ως ΣΙΖ΄ ή σιζ΄ στο ελληνικό σύστημα αρίθμησης.

Στα μαθηματικά
 Το 217 είναι ένας σύνθετος αριθμός, αφού οι φυσικοί διαιρέτες του είναι 1, 7, 31 και 217, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 218.
 Το ανάπτυγμα πρώτων παραγόντων του 217 είναι 217 = 7·31.
 Το 217 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 31).

Οι βασικές πράξεις του 217
Οι τετραγωνικές ρίζες του 217 είναι κατά προσέγγιση οι δύο άρρητοι αριθμοί ±14,73091986265623535857537459035

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
224 (αριθμός)

Το 224 (διακόσια είκοσι τέσσερα) είναι ο φυσικός αριθμός που βρίσκεται μετά από το 223 και πριν από το 225. Είναι ένας άρτιος αριθμός, αφού 224:2 = 112, δηλαδή διαιρείται με το 2, στο σύνολο των φυσικών αριθμών. Ο αριθμός 224 συμβολίζεται ως CCXXIV στο ρωμαϊκό σύστημα αρίθμησης και ως ΣΚΔ΄ ή σκδ΄ στο ελληνικό σύστημα αρίθμησης.

Στα μαθηματικά
 Το 224 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 7, 8, 14, 16, 28, 32, 56, 112 και 224, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 225.
 Το ανάπτυγμα πρώτων παραγόντων του 224 είναι 224 = 25 ·7.

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
Κεράσι της Ιερουσαλήμ

To κεράσι της Ιερουσαλήμ (Στρύχνον το ψευδοκαψικόν) είναι φυτό της οικογένειας των Στρυχνοειδών το οποίο έχει τοξικούς καρπούς.

Περιγραφή 
Αυτό το πολυετές φυτό καλλιεργείται ως καλλωπιστικό φυτό εσωτερικού χώρου. Σε περιοχές της Αυστραλίας και της Νέας Ζηλανδίας θεωρείται παράσιτο.

Το κεράσι της Ιερουσαλήμ είναι ιθαγενές στο Περού και στο Εκουαδόρ. Είναι πολυετές φυτό και μπορεί να αντέξει ψυχρούς χειμώνες και παγετούς. 

Ζει γύρω στα 10 χρόνια και παράγει καρπούς κάθε χρόνο ξεκινώντας από το δεύτερο η το τρίτο έτος της ηλικίας του.
 
Είναι συγγενικό είδος με την ντομάτα και οι καρποί του εύκολα μπερδεύονται με τα ντοματάκια.

Το κεράσι της Ιερουσαλήμ περιέχει την τοξική ουσία στρυχνοκαψίνη η οποία είναι παρόμοια με άλλες τοξίνες που περιέχονται σε φυτά της οικογένειας Στρυχνοειδή όπως η ατροπίνη. Παρόλο που η στρυχνοκαψίνη είναι τοξική δεν είναι απειλητική για την ζωή αλλά μπορεί να προκαλέσει διαταραχές του πεπτικού συστήματος όπως εμετούς και γαστρεντερίτιδα.

Τα κεράσια της Ιερουσαλήμ όμως είναι ιδιαίτερα τοξικά σε σκύλους, γάτες  και σε ορισμένα πτηνά όπως οι παπαγάλοι

Παραπομπές

Εξωτερικοί σύνδεσμοι

Δηλητηριώδη φυτά
Καλλωπιστικά φυτά
Στρυχνοειδή
Χλωρίδα του Περού
Χλωρίδα του Ισημερινού
Εθνική Σάαρλαντ (ποδόσφαιρο ανδρών)

Η εθνική ομάδα ποδοσφαίρου του Σάαρλαντ εκπροσωπούσε το Σάαρλαντ στις διεθνείς ποδοσφαιρικές διοργανώσεις, κατά τη διάρκεια της γαλλικής κατοχής (1950-1956) μετά τον Δεύτερο Παγκόσμιο Πόλεμο. Η Γαλλία αντιτάχθηκε στην ένταξη του Σάαρ στην Ομοσπονδιακή Δημοκρατία της Γερμανίας μέχρι το 1956, το οποίο διοικούνταν χωριστά από τη Γερμανία ως προτεκτοράτο.

Δεδομένου ότι ο τοπικός πληθυσμός δεν ήθελε να ενταχθεί στη Γαλλία, ξεχωριστές οργανώσεις ιδρύθηκαν, όπως το 1950 η NOC, που οδήγησαν στην εμφάνιση του Σάαρ το 1952 στους θερινούς Ολυμπιακούς Αγώνες. Επίσης, δεν θεωρούσαν τους εαυτούς τους ένα ανεξάρτητο έθνος διαφορετικό από τη Γερμανία. Η ποδοσφαιρική ομάδα δεν είχε χαρακτηρισθεί ως "εθνική ομάδα" και γενικά αναφερόταν ως "ομάδα επιλέκτων" (γερμανικά: auswahl).

Παγκόσμιο Κύπελλο 
 1950 - έγινε δεκτή ως μέλος της FIFA μόλις δύο εβδομάδες πριν από το τουρνουά
 1954 - Δεν προκρίθηκε

Εξωτερικοί σύνδεσμοι 
 Επίσημη ιστοσελίδα Ομοσπονδίας
 Επίσημες αναμετρίσεις
 RSSSF Αρχεία αποτελεσμάτων
 RSSSF Ρεκορ διεθνών παικτών

Εθνική Σάαρλαντ (ποδόσφαιρο)
Κώστας Καφάσης

Ο Κώστας Καφάσης (14 Αυγούστου 1940 - 13 Οκτωβρίου 2010) ήταν Έλληνας ηθοποιός και τραγουδιστής.

Βιογραφικά στοιχεία 
Γεννήθηκε το 1940 στην Ιτέα Καρδίτσας. Σε μικρή ηλικία μετακόμισε στην Αθήνα για να εργαστεί. Έγινε ευρύτερα γνωστός με το τραγούδι «Γέλα κυρία μου» καθώς και από τη συμμετοχή του στην τηλεοπτική σειρά Η γειτονιά μας στο ρόλο του Ιωνάθαν. Απεβίωσε από καρκίνο στις 13 Οκτωβρίου 2010 σε ηλικία 70 χρονών.

Απόσπασμα από συνέντευξη που έχει δώσει παλαιότερα:"Το όνειρό μου ήταν να γίνω θεατρίνος. Από πιτσιρίκι, αυτό ήταν η μανία μου, το πάθος μου, η αρρώστια μου. Γεννήθηκα και μεγάλωσα στην Ιτέα (Κουτσαρί) της Καρδίτσας και πάντα τα καλοκαίρια μας επισκέπτονταν τα λεγόμενα μπουλούκια της εποχής, οι περίφημοι περιοδεύοντες θίασοι, οπότε βλέποντάς τους ήθελα να γίνω και εγώ ένας απ΄αυτούς. Με αυτό το σκεπτικό μεγάλωσα, τελείωσα το γυμνάσιο στην Καρδίτσα, ήρθα Αθήνα, τελείωσα τη δραματική σχολή και μπήκα στο θέατρο. Δούλεψα έξι χρόνια στο θέατρο και έκανα πάνω από δεκαπέντε ταινίες. Η μεγαλύτερη τύχη ήρθε το 1971, όταν με φωνάξανε να παίξω σε ένα σίριαλ την ξακουστή για τότε Η γειτονιά μας. Την ίδια εποχή ξεκίνησα να δουλεύω και σε μπουάτ ως τραγουδιστής, στο μαγαζί "ΚΑΤΑΚΟΜΒΗ''. Η δεκαετία του 70 ήταν αυτή που με σημάδεψε. Τέλη του 74 δούλεψα σε ένα μαγαζί και εντελώς συμπτωματικά με άκουσε ο Κώστας Ψυχογιός και μου έδωσε το "Γέλα κυρία μου".

Εργογραφία

Φιλμογραφία 

Σειρές που έπαιξε
 Η γειτονιά μας 1972 ΥΕΝΕΔ
 Επτά Θανάσιμες Πεθερές Αρβανίτισσα πεθερά 2007-08 MEGA
 Επτά Θανάσιμες Πεθερές Οι συμπεθέρες 2005-06 MEGA

Δισκογραφία
 Γέλα κυρία μου (1975)
 Κατάλαβέ με (1976)
 Σκέφτομαι εσένα (1977)
 Σ’ αγαπώ (1978)
 Πώς να φύγω (1979)
 Και ποιος φταίει (1981)
 Τα καλύτερα (1981)
 Ερωτικά επεισόδια (1983)
 Συνείδησή μου (1985)
 Ανοιχτά παράθυρα (1989)
 Τραγουδώντας τις εποχές (1995)
 Γέλα κυρία μου –Τα καλύτερα (1999)
 Καφάσης Κώστας – Επιτυχίες (2000)
 21 Μοναδικές επιτυχίες (2007)

Έλληνες άνδρες τραγουδιστές
Έλληνες άνδρες ηθοποιοί κινηματογράφου
Ντοματάκι

Το ντοματάκι είναι ποικιλία ντομάτας (Στρύχνον το λυκοπερσικόν) η οποία καλλιεργείται από το 1800 για τους πολύ μικρούς καρπούς της. Προέρχεται από το Περού και τη βόρεια Χιλή. Το μέγεθος των καρπών είναι περίπου ίσο με αυτό μίας μπάλας του γκολφ και έχουν σφαιρικό ή ελαφρός στενόμακρο σχήμα. Η πιο γνωστή ελληνική ποικιλία είναι το ντοματάκι Σαντορίνης.

Ιστορία 
Τα ντοματάκια καλλιεργούνταν από τους Αζτέκους του Μεξικού τουλάχιστον από τον 15ο αιώνα. Ένας καλόγερος εισήγαγε τα ντοματάκια στη Σαντορίνη τον 19ο αιώνα και από τότε άρχισαν να καλλιεργούνται ευρέως.

Τα ντοματάκια έγιναν δημοφιλή στις ΗΠΑ το 1919. Συνταγές με ντοματάκια μπορούν να δημοσιεύτηκαν πρώτη φορά σε άρθρα τη δεκαετία το 60'.

Παραπομπές

Τομάτα
Εθνική Αγίου Μαρίνου (ποδόσφαιρο ανδρών)

Η εθνική ομάδα ποδοσφαίρου του Αγίου Μαρίνου εκπροσωπεί τον Άγιο Μαρίνο στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Αγίου Μαρίνου που είναι η διοικούσα αρχή για το ποδόσφαιρο στην χώρα.

Ιστορία 
Το πρώτο επίσημο παιχνίδι που έπαιξε ο Άγιος Μαρίνος, ήταν μια ήττα με 4-0, στα Προκριματικά του Ευρωπαϊκού Πρωταθλήματος, το 1990 εναντίον της Ελβετίας. Πιο πριν, είχε χάσει από την Ολυμπιακή ομάδα του Καναδά, με 1-0, το 1986, αλλά αυτό το ματς, δεν ήταν επίσημο. Από τότε που έκανε το ντεμπούτο της στις διεθνείς διοργανώσεις η εθνική Αγίου Μαρίνου δεν έχει καταφέρει να προκριθεί σε τελική φάση είτε για το Παγκόσμιο Κύπελλο είτε για το Ευρωπαϊκό πρωτάθλημα ποδοσφαίρου.

Στάδιο 
Ως έδρα χρησιμοποιεί το Στάδιο Ολίμπικο το οποίο έχει χωρητικότητα 7.000 θέσεις.

Στατιστικά 
Πρώτος ποδοσφαιριστής όλων των εποχών σε συμμετοχές είναι ο Νταμιάνο Βανούτσι με 68 εμφανίσεις, ενώ πρώτος σκόρερ είναι ο Άντι Σελβά, με 8 γκολ.

Παραπομπές

Εξωτερικοί σύνδεσμοι 
 Επίσημη Ιστοσελίδα Ομοσπονδίας

Εθνική Αγίου Μαρίνου (ποδόσφαιρο)
Ευθύμης Τσακαλέρης

Ο Ευθύμης Τσακαλέρης, γεννημένος στις 22 Ιουλίου 1999 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,07 μέτρα και αγωνίζεται στις θέσεις Power Forward και Center.

Ο Τσακαλέρης ξεκίνησε την καριέρα του από την Αναγέννηση Φλόγας. Το καλοκαίρι του 2009 συμμετείχε με την Εθνική Ελλάδος στο Πανευρωπαϊκό Πρωτάθλημα Νέων Ανδρών στη Ρόδο, κατακτώντας το χρυσό μετάλλιο. Την επόμενη περίοδο υπέγραψε συμβόλαιο με τον Πανελλήνιο με τα χρώματα του οποίου αγωνίστηκε στην Α1 Εθνική. Με την αθηναϊκή ομάδα συμμετείχε στο Final-4 του EuroCup το 2010. Την ίδια χρονιά έλαβε μέρος στο All Star Game 2010 στο Ηράκλειο με την ομάδα των «Κάτω των 22». Μετά από μία διετία παραμονής μετεγράφη στον ΠΑΟΚ όπου και αγωνίστηκε την περίοδο 2011-12, συμμετέχοντας και πάλι στο θεσμό του EuroCup. Ακολούθως μεταπήδησε το 2012 στην ομάδα του Άρη Θεσσαλονίκης.

Παραπομπές

Εξωτερικοί σύνδεσμοι 
 
 Ευθύμης Τσακαλέρης, στατιστικά στην επίσημη ιστοσελίδα του Ε.Σ.Α.Κ.Ε.
 Efthimios Tsakaleris, προφίλ στην επίσημη ιστοσελίδα της FIBA Europe (EuroChallenge 2010). 
 Efthimios Tsakaleris, στατιστικά στην ιστοσελίδα ProBallers.com. 
 Efthimios Tsakaleris, στατιστικά στην ιστοσελίδα ScoresWay.com. 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ19
Καλαθοσφαιριστές Πανελληνίου
Καλαθοσφαιριστές ΠΑΟΚ
Καλαθοσφαιριστές Άρη
Καλαθοσφαιριστές Πανελευσινιακού
Καλαθοσφαιριστές Ρεθύμνου
Καλαθοσφαιριστές Αρκαδικού
Καλαθοσφαιριστές Ιπποκράτη Κω
Πάουερ φόργουορντ
Σέντερ
Έλληνες καλαθοσφαιριστές στο εξωτερικό
Εθνική Καζακστάν (ποδόσφαιρο ανδρών)

Η εθνική ομάδα ποδοσφαίρου του Καζακστάν εκπροσωπεί το Καζακστάν στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Καζακστάν που είναι η διοικούσα αρχή για το ποδόσφαιρο στην χώρα.

Ιστορία 
Το Καζακστάν προήλθε το 1992, μετά από την διάλυση της Σοβιετικής Ένωσης. Αρχικά ήταν μέλος στην Ασιατική Συνομοσπονδία Ποδοσφαίρου. Από το 2002 και έπειτα είναι μέλος της UEFA. Στην μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου, αλλά ούτε και για το Ασιατικό Κύπελλο Εθνών Ποδοσφαίρου, από το 1992 έως το 2002.

Στάδιο 
Έδρα του Καζακστάν είναι το Στάδιο, Αστανά Αρένα, που βρίσκεται στην πρωτεύουσα Αστανά, με χωρητικότητα 30,000 θέσεων.

Στατιστικά 
Πρώτος ποδοσφαιριστής όλων των εποχών σε συμμετοχές είναι ο Σαμάτ Σμάκοφ με 76. Πρώτος σε γκολ είναι ο Ρουσλάν Μπαλτιέφ, με 13 γκολ.

Εξωτερικοί σύνδεσμοι 

 Επίσημη ιστοσελίδα
 Προφίλ του Καζακστάν στο uefa.com

Εθνική Καζακστάν (ποδόσφαιρο)
Πίερες

Οι Πίερες ήταν λαός της αρχαίας Μακεδονίας που αρχικά κατοικούσε μεταξύ Ολύμπου και Θερμαϊκού κόλπου στην χώρα των Μουσών και τόπο γέννησης του Ορφέα που αργότερα απωθήθηκαν από άλλα φύλα πέραν του Στρυμώνος.
<div lang="grc" style="font-family: Palatino Linotype;">  «πρῶτοι ἐκτήσαντο καὶ ἐβασίλευσαν ἀναστήσαντες μάχῃ ἐκ μὲν Πιερίας Πίερας, ο῏ ὕστερον ὑπὸ τὸ Πάγγαιον πέραν Στρυμόνος ᾤκησαν Φάγρητα καὶ ἄλλα χωρία (καὶ ἔτι καὶ νῦν Πιερικὸς κόλπος καλεῖται ἡ ὑπὸ τῷ Παγγαίῳ πρὸς θάλασσαν γῆ».</div>

Μαζί με τους Σάτρες και τους Οδομάντες που κατοικούσαν δυτικά του Στρυμόνα και μετακινήθηκαν προς το Παγγαίο όρος συνεκμεταλλεύονταν τα ορυχεία του Παγγαίου πριν τη δημιουργία του Μακεδονικού Βασιλείου επί Φιλίππου Β .

Παραπομπές

Πηγές
Ηρόδοτος, Ιστορίαι 7.185
Στράβων, Γεωγραφικά 7.9
Αρχαία Μακεδονία
Αρχαίοι Πίερες
Βολογέσης Α΄ της Παρθίας

Ο Βολογέσης Α’ της Παρθίας (1 - 78) ήταν βασιλιάς της Παρθίας από το 51 έως τον θάνατό του το 78 από τη δυναστεία των Αρσακιδών, ένας από τους 5 γιους και διάδοχος του βασιλιά της Παρθίας Βορώνη Β’ και της Ελληνίδας συζύγου του. Με την άνοδο του στον θρόνο έδωσε το πατρικό του βασίλειο της Μηδίας Ατροπατηνής στον μεγαλύτερο αδελφό του Πακώρο και το βασίλειο της Αρμενίας στον αδελφό του Τιριδάτη. Αυτό είχε ως αποτέλεσμα μακροχρόνιους πολέμους με τη Ρώμη. Η Ρώμη αντικατέστησε το 54 μ.χ. τον αδελφό του Τιριδάτη με τον Ιουδαίο πρίγκιπα Τιγράνη Στ’ δισέγγονο του Ηρώδη του Μέγα ο οποίος παρέμεινε βασιλιάς της χώρας ως το 63. Οι αψυχολόγητες ενέργειες του Τιγράνη, η εισβολή του στην Παρθική επαρχία της Αδιαβηνής τον οδήγησαν σε νέο πόλεμο με τους Πάρθους, στην ανατροπή του και στην επαναφορά του Τιριδάτη Α’ στον θρόνο της Αρμενίας με την σύμφωνη γνώμη της Ρώμης. Η στέψη του Τιριδάτη ως βασιλιά της Αρμενίας έγινε το 66 σε μεγαλοπρεπή τελετή στη Ρώμη από τον αυτοκράτορα Νέρωνα. Από τότε οι Ρωμαίοι με τους Πάρθους παρέμειναν σύμμαχοι. Δέχτηκε επιθέσεις από το ληστρικό φύλλο των Αλανών, παρά την βοήθεια που πήρε από τον Ρωμαίο αυτοκράτορα Βεσπασιανό. Οι Αλανοί κατάφεραν να καταλάβουν πολλά εδάφη στα ανατολικά του κράτους του. Με πρωτοβουλία του οι Πάρθοι  απαρνήθηκαν τελείως τον εξελληνισμό τους επαναφέροντας την Παρθία στα αρχαία Περσικά έθιμα και τον ζωροαστρισμό. Αντικατέστησε ακόμα και το Ελληνικό αλφάβητο με το Αραμαϊκό. Ο Βολογέσης Α’ πέθανε το 78 και τον διαδέχθηκε ο γιος του Βολογέσης Β’

Πηγές

Tarn, William Woodthorpe (2010). The Greeks in Bactria and India. Cambridge University Press. pp. 51–52. ISBN 1108009417, 9781108009416 Check |isbn= value (help). "...for earlier Arsacids married their half- sisters or other princesses, and the first king whose mother was a Greek concubine Vologases I, A.D. 57-77; the statement cannot be earlier than his reign."
 Bunson, Matthew (1995). A Dictionary of the Roman Empire. Oxford University Press. p. 454. ISBN 0195102339, 9780195102338 Check |isbn= value (help). "VOLOGASES I (d. 80 A.D.) King of Parthia from circa 51 to 80 A.D.; the greatest of the five kings who would bear his name, although Parthia was troubled throughout his reign on both its eastern and western borders. He was the son of VONONES II, a one-time monarch of Media-Atropatene. His mother was reportedly a Greek concubine."

Αναφορές

Τάκιτος, χρονικά xii–xv; Histories, iv.
Ιώσηπος, Ιουδαϊκές αρχαιότητες, vii, xx; The Jewish War, vii.
Πλίνιος vi. 122.
Σουητώνιος, Βεσπασιανός, 6; Nero, 57; Domitian, 2.
Κάσσιου Διός, lxii, lxiii, lxvi.
Αυρήλιος Βίκτωρ

Πάρθοι βασιλείς